Rut Week 1 : Wanneer Ons Die Verkeerde Besluite Maak
Mei 8, 2017 Mei 6, 2017 liefgodgrootliks2015
Deur Angela | Mei 8, 2017
Welkom by die eerste week van ons Rut Bybelstudie! Ek is so bly dat jy hier saam met ons is, en ek sien daarna uit om die volgende vier weke saam met jou te spandeer soos ons deur die hele boek van Rut lees!
Sluit aan by ons blog of laai die #LoveGodGreatly app af, sodat jy toegang het tot ons ooreenstemmende blogs op Maandae, Woensdae en Vrydae!
Wanneer die lewe moeilik word en dit lyk asof verligting nie gaan kom nie, dan begin ons om rondom ons te kyk. Is die "gras groener" aan daardie kant? Verre lande en nuwe geleenthede lyk aanloklik wanneer ons wil wegvlug van die "hongersnood" in ons lewens.
Die boek Rut speel af gedurende die tyd van Rigters, 'n tyd toe Israel geen koning gehad het nie, en elkeen gedoen het wat reg was in sy of haar eie oë (Rigters 21:25).
Dit is belangrik om hierdie inligting te weet wanneer ons begin om die boek Rut te lees. Dit is in hierdie omstandighede dat ons sien dat Elimelek, Naomi se man, die keuse maak om sy familie van Betlehem na Moab te verhuis.
Wanneer mens nie hierdie twee lande se geskiedenis ken nie, sal hierdie trek nie so belangrik lyk nie, behalwe dat…
Die Moabiete was afstammelinge van Lot se bloedskendige verbintenis met sy eerste dogter (Genesis 19:30-38), en was vyande van Israel. Gedurende Israel se 40 jaar in die woestyn, het Moab vir Israel groot skade aangerig:
"Geen Ammoniet of Moabiet mag lid van die gemeente word nie. Niemand uit hulle nageslag mag ooit lid van die gemeente word nie, selfs nie eers van die tiende geslag nie. Dit is omdat hulle jou nie van kos en water voorsien het toe julle uit Egipte getrek het nie en hulle vir Bileam seun van Beor uit Petor in Mesopotamië gehuur het om jou te vervloek. Die Here jou God wou egter nie na Bileam luister nie en die Here jou God het Bileam se vervloeking in 'n seën verander, want die Here jou God het jou lief. Jy mag nooit in vrede leef met die Ammoniete en die Moabiete nie, en jy mag nooit iets goeds aan hulle doen nie.- Deuteronomium 23:3-6
Wanneer jy 'n bietjie kennis het van die geskiedenis tussen die twee lande, dan veroorsaak dit dat hierdie trek meer belangrik lyk. Elimelek het letterlik sy familie in die vyandsgebied laat intrek.
En ons verstaan dit, nê? Wanneer ons voel dat 'n ander land beter geleenthede kan voorsien, beter toekomste vir ons families bied, of wanneer ons verligting soek van die "hongersnood" in ons lewens, dan word ons in die versoeking gebring om God se beloofde land en Sy voorsiening te verlaat.
Van een vriendin aan 'n ander, wil ek jou graag bemoedig as jy onlangs soos Elimelek verlei is en die "land" waarin jy is, lyk asof dit 'n hongersnood beleef. Vertrou God. Bly waar Hy jou nou geplaas het en vertrou dat Hy jou behoeftes sal voorsien. Ons sal later in hoofstuk 1 van Rut sien dat God vir Sy kosbare kinders sorg. Hy kom tot hulle hulp…
Kom ondervind en sien self dat die Here goed is! Dit gaan goed met die mens wat by Hom skuil. – Psalm 34:9
Kom ons Praat: Wat het jy van God geleer toe jy gekies het om in die "hongersnood" te bly en te wag vir God se voorsiening? Stel julleself ook voor en deel met ons van waar af julle by ons aansluit! Ons kan nie wag om julle te ontmoet nie!
Week 1 – Uitdaging
Hierdie week neem 'n indekskaart en aan die een kant, skryf neer die area van jou lewe wat jy as jou "hongersnood" sal oorweeg. Skryf aan die teenoorgestelde kant van die kaart een vers wat praat oor hoe om jou vertroue in God te plaas. Spandeer tyd om verskeie verse op te soek totdat jy die een vind wat die beste by hierdie situasie pas. Dan, soos jy deur jou week gaan en met hierdie "hongersnood" in jou gedagtes begin worstel, lees die vers wat jy oor en oor geskryf het en gee die situasie aan God.